ඉල්ලීම් කිහිපයක් මුල් කර ගනිමින් හෙද කාර්ය මණ්ඩලය ද පසුගිය දින 2ක් තුළ අසනීප නිවාඩු වාර්තා කර වර්ජනයක් ආරම්භ කළ අතර ඒ හේතුවෙන් ද අපහසුතාවට පත්වූයේ ප්‍රතිකාර සඳහා රෝහල්වලට පැමිණි රෝගීන්.කෙසේ වෙතත්, මෙම වැඩවර්ජනය හේතුවෙන් අද දිනයේදීත් අපහසුතාවට පත්වූයේ ප්‍රතිකාර සඳහා රෝහල් වෙත පැමිණි රෝගීන්.මේ අතර, රෝහල්වල කණිෂ්ඨ කාර්ය මණ්ඩලයට ලබාදෙන බවට පොරොන්දු වූ රුපියල් 7500ක දීමනාව මෙතෙක් ලබානොදීමට විරෝධය පළ කරමින් හෝමාගම මූලික රෝහලේ කණිෂ්ඨ කාර්ය මණ්ඩලය අද නිහඬ විරෝධතාවක නිරත වූ බවයි අප වාර්තාකරු සඳහන් කළේ.